CELEX: 32013D0644
Language: el
Date: 2013-11-08 00:00:00
Title: 2013/644/ΕΕ: Εκτελεστική απόφαση της Επιτροπής, της 8ης Νοεμβρίου 2013 , σχετικά με την τροποποίηση της απόφασης 2006/944/ΕΚ ώστε να συμπεριληφθεί το επίπεδο εκπομπών που επιμετρήθηκε στη Δημοκρατία της Κροατίας δυνάμει του πρωτοκόλλου του Κιότο [κοινοποιηθείσα υπό τον αριθμό C(2013) 7489]

12.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 301/5
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 8ης Νοεμβρίου 2013
   σχετικά με την τροποποίηση της απόφασης 2006/944/ΕΚ ώστε να συμπεριληφθεί το επίπεδο εκπομπών που επιμετρήθηκε στη Δημοκρατία της Κροατίας δυνάμει του πρωτοκόλλου του Κιότο
   [κοινοποιηθείσα υπό τον αριθμό C(2013) 7489]
   (2013/644/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη την πράξη προσχώρησης της Δημοκρατίας της Κροατίας, και ιδίως το άρθρο 50,
   Εκτιμώντας τα ακόλουθα:
   
               (1)
            
            
               Η απόφαση 2006/944/ΕΚ της Επιτροπής (1) ορίζει τα επίπεδα εκπομπών ανά έτος βάσης για την Ένωση και τα κράτη μέλη της για το πενταετές χρονικό διάστημα της πρώτης περιόδου δέσμευσης με βάση το πρωτόκολλο του Κιότο. Αυτά τα επίπεδα εκπομπών, όπως ορίζονται στο παράρτημα της εν λόγω απόφασης, καθορίστηκαν μετά την ολοκλήρωση της εξέτασης που διενεργήθηκε βάσει του άρθρου 8 του πρωτοκόλλου του Κιότο στη σύμβαση-πλαίσιο των Ηνωμένων Εθνών για την κλιματική αλλαγή.
            
         
               (2)
            
            
               Η εξέταση του επιπέδου εκπομπών της Κροατίας για το έτος βάσης ολοκληρώθηκε στις 26 Αυγούστου 2009. Στην έκθεση της εξέτασης αυτής τέθηκε το ζήτημα της εφαρμογής όσον αφορά το ποσό που επιμετρήθηκε στην Κροατία. Στις 8 Φεβρουαρίου 2012 η επιτροπή συμμόρφωσης του πρωτοκόλλου του Κιότο αποφάσισε ότι το ζήτημα της εφαρμογής είχε λυθεί και ότι οι τελικές τιμές των επιπέδων εκπομπών της Κροατίας είχαν οριστικοποιηθεί.
            
         
               (3)
            
            
               Μετά την προσχώρηση της Δημοκρατίας της Κροατίας στην Ευρωπαϊκή Ένωση την 1η Ιουλίου 2013, θα πρέπει να περιληφθεί, στο παράρτημα της απόφασης 2006/944/ΕΚ, το επίπεδο εκπομπών που επιμετρήθηκε στην Κροατία δυνάμει του πρωτοκόλλου του Κιότο.
            
         
               (4)
            
            
               Η απόφαση 2006/944/ΕΚ θα πρέπει να τροποποιηθεί ανάλογα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο παράρτημα της απόφασης 2006/944/ΕΚ παρεμβάλλονται τα ακόλουθα μετά την καταχώριση για την Εσθονία:
   
      
                  «Κροατία
               
               
                  148 778 503»
               
            
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 8 Νοεμβρίου 2013.
      
         
            Για την Επιτροπή
         
         Connie HEDEGAARD
         
            Μέλος της Επιτροπής
         
      
   
   
      (1)  Απόφαση 2006/944/ΕΚ της Επιτροπής, της 14ης Δεκεμβρίου 2006, για τον καθορισμό των αντίστοιχων επιπέδων εκπομπών που επιμετρούνται στην Κοινότητα και σε κάθε κράτος μέλος της δυνάμει του Πρωτοκόλλου του Κιότο, σύμφωνα με την απόφαση 2002/358/ΕΚ του Συμβουλίου (ΕΕ L 358 της 16.12.2006, σ. 87).